

Εθνικό Επιμελητηριακό Δίκτυο Ελληνίδων Γυναικών

Επιχειρηματιών και Στελεχών Επιχειρηματικών Φορέων (ΕΕΔΕΓΕ)

Ταχ. Δ/νση: Ακαδημίας 5-7,

ΤΚ: 106 71, Αθήνα

Τηλ: 2122543187

Email: grammateia@eedege.gr

url: www.eedege.gr

**ΑΠΟΤΕΛΕΣΜΑΤΑ ΔΗΜΟΣΙΑΣ ΔΙΑΒΟΥΛΕΥΣΗΣ**

(Το έντυπο αποστέλλεται στην ΕΥΔ Προγράμματος «Ψηφιακός Μετασχηματισμός»)

|  |  |
| --- | --- |
| Αρ. Πρωτ. Ανακοίνωσης Διαβούλευσης | 642-08/07/2024 |
| Μοναδικός κωδικός / Ημ/νία δημοσίευσης | 2024DIAB28690 |
| Ημερομηνία λήξης δημόσιας διαβούλευσης | 26/7/2024 |
| Τίτλος Πράξης | Υλοποίηση προγραμμάτων αναβάθμισης επιπέδου ψηφιακών δεξιοτήτων (upskilling) σε θέματα αξιοποίησης και διαχείρισης καινοτόμων ψηφιακών τεχνολογιών ανάλυσης και αξιοποίησης μεγάλου όγκου δεδομένων για εργαζόμενους σε ΜΜΕ |
| Τίτλος Σχεδίου Διακήρυξης προς διαβούλευση | Ενέργειες Πιστοποίησης εργαζομένων |
| Διάρκεια Διαβούλευσης | 15 ημέρες |
| Φορέας (Αναθέτουσα Αρχή) | Εθνικό Επιμελητηριακό Δίκτυο Ελληνίδων Γυναικών Επιχειρηματιών και Στελεχών Επιχειρηματικών Φορέων (ΕΕΔΕΓΕ) |
| e-mail | grammateia@eedege.gr |
| Ηλεκτρονική Διεύθυνση διαβούλευσης (φορέα) | www.eedege.gr |

Αναφορικά με τη Δημόσια Διαβούλευση του ανωτέρω διαγωνισμού με τίτλο «Ενέργειες Πιστοποίησης εργαζομένων» που θα υλοποιηθεί στο πλαίσιο των Υποέργων 5 και 7, τα σχόλια που ελήφθησαν επεξεργάστηκαν από την Αναθέτουσα Αρχή και προέκυψε ο παρακάτω Πίνακας Αποτελεσμάτων Δημόσιας Διαβούλευσης:

**ΠΙΝΑΚΑΣ ΑΠΟΤΕΛΕΣΜΑΤΩΝ ΔΗΜΟΣΙΑΣ ΔΙΑΒΟΥΛΕΥΣΗΣ**

| **Α/Α** | **Σχόλιο ή Παρατήρηση (ή κοινή ομάδα παρατηρήσεων)** *(με παραπομπή στο σχέδιο της διακήρυξης (άρθρο, παράγραφος.)* | **Απάντηση Δικαιούχου (Αποδοχή/Απόρριψη):** | **Ενσωματώθηκε στο Σχέδιο Διακήρυξης (Ναι/Όχι):** | **Τεκμηρίωση Απάντησης** | **Ημερομηνία Υποβολής Σχολίου ή Παρατήρησης** |
| --- | --- | --- | --- | --- | --- |
| **1** | **Παραρτήματα:**  Από τα Παραρτήματα λείπει το Παράρτημα Τεχνικής Προσφοράς. Δεδομένου ότι σε πλήθος τευχών περιλαμβάνεται και το σχετικό παράρτημα, προτείνεται να προστεθεί για την διασφάλιση των ισότιμων και κοινών προδιαγραφών σύνταξης και αξιολόγησης των τεχνικών προσφορών που καλούνται να υποβάλουν οι υποψήφιοι οικονομικοί φορείς. | **Απόρριψη** | **Όχι** | Στο άρθρο 2.3 Κριτήρια Ανάθεσης του παρόντος υπό διαβούλευση τεύχους δίνεται ο κορμός της Τεχνικής Προσφοράς που θα πρέπει να συντάξουν οι υποψήφιοι οικονομικοί φορείς παρέχοντας και όλη την αναγκαία πληροφορία και ανάλυση για τις ανάγκες του παρόντος διαγωνισμού που καλούνται να αποδείξουν ότι διαθέτουν ώστε να βαθμολογηθούν αναλόγως. Συνεπώς, η προσθήκη ενός ακόμη παραδείγματος με το σχετικό υπόδειγμα θα ήταν εκ του περισσού. | **25-07-2024** |
| **2** | **Παράρτημα Ι:**  Στο Παράρτημα Ι - Αναλυτική Περιγραφή Φυσικού και Οικονομικού Αντικειμένου της Σύμβασης, στην παρουσίαση των σχημάτων πιστοποίησης λείπουν οι Ενότητες, τα εργασιακά καθήκοντα, οι γνώσεις και οι δεξιότητες που θα αποκτηθούν. Προτείνεται να προστεθούν, καθώς, σύμφωνα και με την Πρόσκληση το Σχέδιο Δράσης θα πρέπει να περιλαμβάνει «… … ζ) παρουσίαση της διαδικασίας πιστοποίησης με συνοπτική αναφορά στο αντικείμενο των εργασιών, εργασιακών καθηκόντων, γνώσεων και δεξιοτήτων που απαιτεί και εξετάζει το Σχήμα Πιστοποίησης που προτείνεται να εφαρμοστεί,…» και το περιεχόμενο του Παραρτήματος Ι θα πρέπει να συμμορφώνεται με όσα προβλέπονται σε αυτό. Επιπλέον, είναι απαραίτητο για την κατανόηση του περιεχομένου εκάστου σχήματος πιστοποίησης συνδυαστικά και με το αντίστοιχο εκπαιδευτικό πρόγραμμα. | **Αποδοχή** | **Ναι** | Προστέθηκαν ώστε να παρέχουν στους υποψήφιους οικονομικούς φορείς ουσιαστική πληροφόρηση για το περιεχόμενο των Σχημάτων Πιστοποίησης που καλούνται να προετοιμάσουν για τις ανάγκες του παρόντος Έργου. | **25-07-2024** |
| **3** | **Κόστος Πιστοποίησης**  Σύμφωνα με το Παράρτημα Ι – Αναλυτική περιγραφή του Φυσικού και Οικονομικού Αντικειμένου της Σύμβασης, τα εκπαιδευτικά προγράμματα διαρθρώνονται σε δυο επίπεδα ψηφιακής ωριμότητας (μεσαίο και υψηλό επίπεδο).  Σύμφωνα με την υπ’ αρ. ΚΥΑ 82759-29.8.2022 (ΦΕΚ Β’4581), «Αρ. 6.4. Κόστος Πιστοποίησης Μαθησιακών Αποτελεσμάτων/Προσόντων. Περιλαμβάνει την αμοιβή του παρόχου πιστοποίησης, η οποία υπολογίζεται στη βάση του αριθμού των συμμετεχόντων στις εξετάσεις πιστοποίησης και του ατομικού αντιτίμου εξέτασης, όπως αυτό προσδιορίζεται στην πρόσκληση/προκήρυξη του Δικαιούχου, μετά από σχετική διερεύνηση της αγοράς, ως προς τις εξειδικεύσεις της πρόσκλησής του. Το ενδεικτικό μέσο κόστος πιστοποίησης κυμαίνεται από 60€ (για πιστοποίηση βασικών δεξιοτήτων) έως 150 € (για πιστοποίηση εξειδικευμένων επαγγελματικών δεξιοτήτων) ανά ωφελούμενο».  Συνεπώς, λαμβάνοντας υπόψη αφενός το περιεχόμενο των προτεινόμενων εκπαιδευτικών προγραμμάτων και την διάκριση αυτών σε μεσαίο και υψηλό επίπεδο ψηφιακής ωριμότητας, αφετέρου το γεγονός ότι με την έναρξη υλοποίησης του έργου και την συγκέντρωση των ωφελούμενων και αξιολόγηση του επιπέδου τεχνολογικών γνώσεων αυτών, θα καθοριστεί πόσοι εξ αυτών θα παρακολουθήσουν τα μεσαίου επιπέδου ψηφιακής ωριμότητας εκπαιδευτικά προγράμματα και πόσοι τα υψηλού επιπέδου ψηφιακής ωριμότητας, προτείνεται αναθεώρηση του κόστους πιστοποίησης στα 120,00 € από 150,00€ που κοστολογείται τώρα έκαστο Σχήμα Πιστοποίησης ανεξαρτήτως επιπέδου ψηφιακής ωριμότητας εκπαιδευτικού αντικειμένου, ώστε να επιτυγχάνεται μια μέση τιμή κόστους πιστοποιητικού ανά ωφελούμενο, βάσει της κοστολόγησης που ισχύει για την Πιστοποίηση Βασικών Δεξιοτήτων (60,00 €) και Πιστοποίηση εξειδικευμένων επαγγελματικών δεξιοτήτων (150,00€) ανά ωφελούμενο. | **Αποδοχή** | **Ναι** | Στη βάση της ισότιμης κοστολόγησης των δυο διαφορετικού επιπέδου ψηφιακής ωριμότητας εκπαιδευτικών προγραμμάτων αποφασίστηκε η προσαρμογή τους κόστους ανά πιστοποιητικό από 150,00 ευρώ σε 120,00 ευρώ για το σύνολο των εκπαιδευτικών προγραμμάτων | **25-07-2024** |
| **4** | 2.2.7  Η διαπίστευση είναι μια διαδικασία αναγνώρισης από μια ορισμένη Αρχή, το ΕΣΥΔ στην Ελλάδα, μέσω της οποίας επαληθεύεται ότι ένας διαπιστευμένος φορέας, όπως οι φορείς πιστοποίησης συστημάτων, έχει την ικανότητα να πιστοποιήσει με τεχνική επάρκεια και αμεροληψία ότι οι επιχειρήσεις τηρούν συγκεκριμένα πρότυπα, όπως τα εν θέματι 4 πρότυπα. Άρα οι φορείς πιστοποίησης συστημάτων που μπορούν να είναι και φορείς πιστοποίησης προσώπων, άρα υποψήφιοι ανάδοχοι στη διακήρυξη, λειτουργούν και διαπιστεύονται ως οι φορείς επιθεώρησης και όχι ως οι επιθεωρούμενοι για τη λειτουργία τους κατά τα υπόψη πρότυπα. Τέτοιοι φορείς επιθεώρησης/πιστοποίησης και υποψήφιοι ανάδοχοι, αν είναι διαπιστευμένοι έχουν ήδη αξιολογηθεί από το ΕΣΥΔ ότι διαθέτουν τα αναγκαία εχέγγυα και παρέχουν πιστοποιήσεις κατά ISO 9001, ISO 27001, ISO 27701 και ISO 37001 σε οργανισμούς και επιχειρήσεις, όπως για παράδειγμα σε ΚΔΒΜ. Για αυτό στις απαιτήσεις επάρκειας των ΚΔΒΜ, βάσει της νομοθεσίας που διέπει τα συγχρηματοδοτούμενα έργα (Υπ. Απόφαση 82759/2022 - ΦΕΚ Β 4581/30.08.2022), υπάρχει η απαίτηση ύπαρξης πιστοποίησης για τα εν θέματι 4 πρότυπα και άρα είναι πλήρως θεμιτό και απαιτητό στις διακηρύξεις που αφορούν σε κατάρτιση και εκπαίδευση, να ζητείται, καθώς εκεί οι υποψήφιοι ανάδοχοι είναι ΚΔΒΜ. Αντιθέτως, στις διακηρύξεις πιστοποίησης, που υποψήφιοι ανάδοχοι είναι οι φορείς πιστοποίησης, δεν προκύπτει τέτοια απαίτηση από την ανωτέρω νομοθεσία, πολλώ δε μάλλον η οργάνωση και συμμόρφωση με τις απαιτήσεις τέτοιων προτύπων προκύπτει μέσω της διαπίστευσης, που ενδεχομένως διαθέτουν για να παρέχουν πιστοποιήσεις σε αυτά τα πρότυπα. Το «ενδεχομένως» για να γίνει βεβαιότητα θα πρέπει ο υποψήφιος ανάδοχος να είναι τόσο διαπιστευμένος φορέας πιστοποίησης προσώπων, όσο και ταυτοχρόνως διαπιστευμένος κατά EN ISO/IEC 17021-1 φορέας πιστοποίησης συστημάτων, με πεδίο εφαρμογής τα συγκεκριμένα 4 πρότυπα, καθώς έτσι ελέγχεται διεξοδικά για τη συμμόρφωσή του.  Συνεπώς, η απαίτηση στη 2.2.7 για κατοχή πιστοποιητικών στα πρότυπα ISO 9001, ISO 27001, ISO 27701 και ISO 37001 είναι πλεονάζουσα και ανεδαφική για τους φορείς-υποψηφίους αναδόχους, που είναι ήδη διαπιστευμένοι κατά EN ISO/IEC 17021-1 ως φορείς πιστοποίησης συστημάτων, με πεδίο εφαρμογής τα συγκεκριμένα 4 πρότυπα (βάσει και της παραγράφου 5.2.4 του προτύπου EN ISO/IEC 17021-1) και αποδεικνύουν επάρκεια στα εν λόγω πρότυπα σε ανώτερο επίπεδο. Θα πρέπει να αναδιατυπωθεί ή να αποσυρθεί. | **Αποδοχή** | **Ναι** | Αφαιρέθηκε, καθώς δεν αφορά. | **18-07-2024** |
| **5** | 2.2.7  Είναι δόκιμο η διατύπωση στο άρθρο 2.2.7 να αποτυπωθεί ως εξής :  Οι υποψήφιοι οικονομικοί φορείς οφείλουν να διαθέτουν διαπίστευση του Φορέα Πιστοποίησης Προσώπων από το Ε.ΣΥ.Δ., ή άλλο Ευρωπαϊκό φορέα διαπίστευσης ο οποίος συμμετέχει στην αμοιβαία αναγνώριση της European co-operation for Accreditation (EA/MLA), κατά ΕΛΟΤ EN ISO/IEC 17021-1:2015 για την πιστοποίηση Συστημάτων Διαχείρισης σε νομικά πρόσωπα, συμπεριλαμβανομένων και αυτών που δραστηριοποιούνται στον τομέα της εκπαίδευσης/κατάρτισης, κατ’ ελάχιστον σύμφωνα με τα διεθνή πρότυπα: ISO 9001:2015 (για την πιστοποίηση Συστημάτων Διαχείρισης Ποιότητας), ISO/IEC 27001:2013 και ISO/IEC 27001:2022 (για την πιστοποίηση Συστημάτων Διαχείρισης της Ασφάλειας Πληροφοριών), ISO/IEC 27701:2019 (για την πιστοποίηση Συστημάτων Διαχείρισης Πληροφοριών Ιδιωτικότητας) και ISO 37001:2016 (για την πιστοποίηση Συστημάτων Διαχείρισης για την Καταπολέμηση της Δωροδοκίας). | **Απόρριψη** | **Όχι** | Αφαιρέθηκε, καθώς δεν αφορά. | **12/07/2024** |
| **6** | **2.2.6. Απαίτηση 1**  Σχετικά με την απαίτηση 1 για την εξασφάλιση της εύρυθμης , ομαλής και αξιόπιστης λειτουργίας των φορέων πιστοποίησης προσώπων (ΦΠΠ) κατά τη διάρκεια υλοποίησης των προγραμμάτων πιστοποίησης, η τυπική τους στελέχωση θα έπρεπε να περιλαμβάνει κατ΄ ελάχιστο τρεις (3) γραμματείς (πρωινή-απογευματινή βάρδια), δύο (2) στελέχη στο τμήμα Ποιότητας, τρία (3) στελέχη στο τμήμα διενέργειας εξετάσεων, δύο (2) στελέχη στο Λογιστήριο, πέντε (5) στελέχη διοικητικής υποστήριξης, Γενικός Διευθυντής, Προϊστάμενος τμήματος Ποιότητας, Προϊστάμενος τμήματος διενέργειας εξετάσεων και Προϊστάμενος Λογιστηρίου. Αν ληφθεί υπόψη ο όγκος των εξετάσεων σε συνδυασμό με το χρονικό διάστημα υλοποίησής τους, συμπεραίνεται ότι ο αριθμός των 10 Ε.Μ.Ε. δεν είναι επαρκής. Προτείνεται οι ΦΠΠ να διαθέτουν κατ΄ ελάχιστο δεκαπέντε (15) Ετήσιες Μονάδες Εργασίας (ΕΜΕ), ή ιδανικά είκοσι (20), σε σχέση εξαρτημένης εργασίας με τον ΦΠΠ και κατά μέσο όρο την τελευταία τριετία πριν από την δημοσίευση της πρόσκλησης. Σε περίπτωση που ο φορέας δραστηριοποιείται για χρονικό διάστημα μικρότερο των τριών ετών, τότε ο μέσος όρος ισχύει για όσα έτη δραστηριοποιείται. | **Αποδοχή** | **Ναι** | Για όρους αναλογικότητας των όρων της διακήρυξης προσαρμόζεται η παρούσα απαίτηση στις κατ’ ελάχιστον 15 ΕΜΕ εντός των τριών τελευταίων ετών (2021, 2022, 2023) | **12/07/2024** |
| **7** | **2.2.6. Απαίτηση 2**  Σχετικά με την απαίτηση 2 του άρθρου 2.2.6. η οποία αφορά την παροχή υπηρεσιών πιστοποίησης ίση με το 150% του προϋπολογισμού (5.208), προτείνουμε να αντικατασταθεί από την παροχή κατ’ ελάχιστον 10.000 πιστοποιητικών σε φυσικά πρόσωπα αθροιστικά κατά την τελευταία τριετία (2021, 2022, 2023), γεγονός που επιβεβαιώνει την τεχνική ικανότητα και επαγγελματική εμπειρία του ΦΠΠ. Με αυτή την επιλογή ενισχύεται η ποιότητα των παρεχόμενων υπηρεσιών . | **Αποδοχή** | **Ναι** | Δεδομένης της αναδιαμόρφωσης του Π/Υ της Πράξης και της αύξησης του αριθμού της ομάδας στόχου, το εν λόγω κριτήριο διαμορφώθηκε ως ακολούθως: “Να έχει παράσχει, κατά την τελευταία τριετία (2021, 2022, 2023), υπηρεσίες πιστοποίησης φυσικών προσώπων στο πλαίσιο έργων που περιλαμβάνουν και ενέργειες πιστοποίησης κατά ΕΛΟΤ EN ISO/IEC 17024:2012 ή ισοδύναμο ή τον Ε.Ο.Π.Π.Ε.Π Σε κατ’ ελάχιστον 10.000 φυσικά πρόσωπα αθροιστικά  Σημειώνεται ότι επιτρέπεται η άθροιση περισσοτέρων του ενός έργου για τη κάλυψη της απαίτησης. … …”.  Στόχος είναι να δοθεί η δυνατότητα συμμετοχής σε όσο τον δυνατόν περισσότερους οικονομικούς φορείς το επιθυμούν, και διαθέτουν την τεχνική και επαγγελματική ικανότητα σύμφωνα με το σύνολο των απαιτήσεων που τίθενται από το παρόν υπό διαβούλευση σχέδιο τεύχους, διαφυλάττοντας την αρχή της ισότιμης συμμετοχής και μη διάκρισης. | **12/07/2024** |